查询到17首诗词
全部宋(17)
[宋]
钱塘江上潮来去。花落花开六桥路。三竺三茅钟晓暮。当年梦境,如今故国,不忍回头处。
他谁做得愁如许。平地波涛挟风雨。往事凄凄都有据。月堂笑里,夕亭话后,自是无人悟。
[宋]
妾本钱塘江上住。花落花开,不管流年度。 燕子衔将春色去,纱窗几阵黄梅雨。
斜插犀梳云半吐,檀板轻敲,唱彻黄金缕。 望断行云无觅处,梦回明月生南浦。
[宋]
昔年乘醉举归帆,隐隐山前日半衔。
好似满江涵返照,水仙齐着淡红衫。
[宋]
昔年乘醉举归帆,隐隐前山日半衔。
好是满江涵返照,水仙齐著淡红衫。
[宋]
钱塘江上春潮急,风卷锦帆飞。不堪回首,离宫别馆,杨柳依依。蓟门听雨,燕台听雪,寒入宫衣。娇鬟慵理,香肌瘦损,红泪双垂。
[宋]
初闻万马声,渐觉似长城。
远自三山起,高连两岸平。
[宋]
东风晓出凤凰城,烟棹悠悠春水平。
征雁北归乡有思,大江东去世无情。
[宋]
潮至千艘动,涛喧万鼓鸣。
江翻晴雪卷,海涨石塘平。
[宋]
大江推月上层霄,夜色分人此最饶。
乡国未成千里梦,海门又捲五更潮。
[宋]
银潢翻空际天白,鲲怒鹏骞海波击。
涌云噫气声怒号,万马驰车随霹雳。
极浦无高树,苍茫只远空。
潮来江水黑,日出海门红。
[宋]
万顷烟波一叶轻,风来枕上觉凉生。
我行触热浑无奈,却喜身心得顿清。
[宋]
怒潮出海门,巨浪贴天白。
阿香击鼓喧,地轴忽崩坼。
[宋]
一气连江色,寥寥万古清。
客心兼浪涌,时事与潮生。
[宋]
江头风雨弄轻寒,小艇轻蓑把钓午。
日暮沧浪歌渐远,延缘应自避尘冠。
扁舟东下白云乡,一水牵愁万里长。
多谢白鸥閒不去,知余机事近来忘。
秋光漠漠草青青,日落江流雁下汀。
世路风波今始半,为余遥谢草堂灵。